Diari Oficial de la Generalitat Valenciana


Sumari del DOGV 3508, del 02-06-1999 (1999/4059)

Notificació de la Resolució del director de l'Àrea de Producte de l'Agència Valenciana del Turisme, per la qual es dóna de baixa com a establiment turístic.
------------------------------------------------------------------------------------------------------------------------------------------------------------

### Dades del document

Número de DOGV
:   3508

Data del DOGV
:   02-06-1999

Secció del DOGV
:   V. ALTRES ANUNCIS - G) ALTRES ASSUMPTES

Número del document
:   1999/4059


Organisme emissor
:   Agència Valenciana del Turisme

Tipus de document
:   Anunci

Notificació de la Resolució del director de l'Àrea de Producte de l'Agència Valenciana del Turisme, per la qual es dóna de baixa com a establiment turístic. [1999/X4059]
  
Per no haver estat possible notificar de forma personal i directa a l'interessat la resolució del director de l'Àrea de Producte de l'Agència Valenciana del Turisme, de data 21 de desembre de 1998, recaiguda en l'expedient de baixa de l'establiment hoteler Palas, i sent l'únic domicili conegut de l'interessat el carrer de Cervantes número 5, d'Alacant, es procedeix a la seua publicació en el Diari Oficial de la Generalitat Valenciana, a efectes del que es disposa a l'article 59.4 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú.
  
València, 15 d'abril de 1999.- El director de l'Àrea de Producte: Víctor Yepes Piqueras.
  
Resolució del director de l'Àrea de Producte de l'Agència Valenciana del Turisme, per la qual es dóna de baixa com a establiment turístic l'hotel Palas.
  
Vist l'expedient de baixa de l'hotel Palas, situat a Alacant, c/ Cervantes núm. 5, que té com a signatura d'identificació HA-11.
  
Tenint en compte que:
  
Primer
  
Per la informació publicada en premsa es té coneixement que el local està tancat des d'agost d'aquest any, i no s'hi realitza cap activitat.
  
Segon
  
De conformitat amb l'article 84 de la Llei 30/1992, de 26 de novembre, el Servei Territorial de Turisme d'Alacant va donar tràmit d'audiència de baixa al senyor Pedro Creixell Juan, en representació de Pedro Creixell Grau, titular de l'establiment i a la Fundació Rafaela Luise Llaudes, antiga propietària de l'edifici. Transcorregut el termini concedit no s'han presentat al·legacions.
  
Fonaments de dret
  
Primer i únic:
  
L'article 14. tres de la Llei 3/1998, de 21 de maig, de la Generalitat Valenciana, de Turisme de la Comunitat Valenciana, estableix que la modalitat i, si escau, classificació atorgada per l'administració turística es mantindrà mentre es complesquen els requisits que s'han tingut en compte en efectuar-la, i mentre persistesca el caràcter turístic de l'activitat, i es podrà revisar d'ofici o a petició de part, amb la instrucció prèvia de l'expedient oportú. La mencionada revisió podrà donar lloc a una variació de la seua classificació o a la baixa d'aquest en el corresponent Registre.
  
Tancat l'establiment, i no realitzant-s'hi l'activitat turística d'allotjament, procedeix la baixa de l'establiment en el Registre General d'Empreses, Establiments i Professions Turístiques de la Comunitat Valenciana.
  
Pel que s'ha exposat, en virtut de les atribucions conferides pel Decret 45/1996, de 25 de març, del Govern Valencià, pel qual s'aprova el Reglament de l'Agència Valenciana del Turisme (DOGV de 28 de març de 1996), resolc:
  
Donar de baixa com a establiment hoteler l'hotel Palas, situat a Alacant, c/ Cervantes núm. 5.
  
Cosa que es notifica de conformitat amb el que disposen els articles 58 i 59 de la Llei de Règim Jurídic de les Administracions Públiques i del Procediment Administratiu Comú, de 26 de novembre de 1992.
  
Contra aquesta resolució, que no posa fi a la via administrativa, podrà interposar-se recurs ordinari davant el president executiu de l'Agència Valenciana del Turisme en el termini d'un mes, comptador des del dia de la recepció de la notificació, d'acord amb el que estableix l'article 114 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú.